OpenLLM-France/wikimedia huggingface dataset:
# Maria Schwarz

Maria Lang, ezagunagoa Maria Schwarz izenez (Akisgran, Alemania, 1921eko urriaren 3a - Kolonia, Alemania, 2018ko otsailaren 15a) alemaniar arkitektoa izan zen eta eliza-arkitekturako irakasle ezagunena.

## Biografia

1921ean jaio zen Akisgranen, Alemanian. Aita kontratista zen eta arkitekturarekiko interesa piztu zion gaztetatik. 1941ean Akisgraneko Unibertsitate Teknikoan matrikulatu zen, eta eskolan arkitektura ikasten lehen emakumea izan zen. 1946an Unibertsitatean maisutza batekin graduatu zen.

### Arkitekto ibilbidea

1949an Koloniara joan zen, Bigarren Mundu Gerraren ondoren hiria berreraikitzen parte hartzeko. Kolonian Rudolf Schwarz lagun eta arkitektoarekin lan egin zuen, eta harekin ezkondu zen 1952an.
Senarraren arkitektura-estudioko bazkidea izan zen, eta, aldi berean, hainbat proiektutan parte hartu zuen, Rudolf 1961ean hil zen arte.

### Irakasle

1998an Municheko Unibertsitate Teknikoko fakultatean hasi zen lanean.

### Heriotza

2018ko otsailaren 15ean hil zen.

## Erreferentziak

* ↑ Nachrichten, Aachener. «Aachen: Kirche St. Bonifatius: Ein Lichtberg im Schattendasein» Aachener Nachrichten.
* 1 2 3 GmbH, BauNetz Media. (2018-02-16). «Unsere Bauten waren unsere Kinder – Zum Tod von Maria Schwarz (1921–2018)» BauNetz.
* ↑ «Fakultät für Architektur: Zum Tod von Maria Schwarz» www.ar.tum.de.
* ↑ «Kirchen-Architektin Maria Schwarz mit 96 Jahren gestorben | DOMRADIO.DE» www.domradio.de.
* 1 2 «Professorenprofile: Schwarz_Maria» www.professoren.tum.de.
* ↑ «Unsere Bauten waren unsere Kinder» koelnarchitektur.de 2016-04-13.

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Maria Schwarz» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q1896303
* Multimedia: Maria Schwarz / Q1896303
# Maria Sirvent

Maria Sirvent i Escrig (Bartzelona, 1987) kataluniar abokatua eta politikaria da. 2018ko urtarrilaren 17tik Kataluniako Parlamentuko XII. legegintzaldiko diputatua da Herri Batasuneko Hautagaitza alderdiarekin.

## Bizitza

Genero eta etxebizitza gaietan aditua den abokatua da. Terrassako Solidaritat Antirepressiva bezalako mugimenduetan parte hartu du ekintzaile gisa. 2015eko udal hauteskundeetan Terrassako Herri Batasuneko Hautagaitzaren zerrendaburua izan zen, eta zinegotzi hautatu zuten.

## Erreferentziak

* ↑ Susaeta, Igor. (2019ko urriaren 23a). «Maria Serventi elkarrizketa. CUPeko diputatua.» Berria (Noiz kontsultatua: 2019ko urriaren 23an).
* Datuak: Q43375166
* Multimedia: Maria Sirvent i Escrig / Q43375166
# Maria Solana

Maria Roncesvalles Solana Arana (Iruñea, 1975eko urriaren 5a), nafar kazetaria eta politikaria da. 2017an Nafarroako Gobernuaren bozeramaile eta hezkuntza kontseilari izendatu zuten. Era berean, Geroa Bai koalizioko parlamentaria da.

## Erreferentziak

* ↑ Foru parlamentariak | Nafarroako Parlamentua. (Noiz kontsultatua: 2017-05-07).
* Datuak: Q29842183
# Maria Schneider (musikaria)

    Artikulu hau Maria Schneider (musikaria) buruzkoa da; beste esanahietarako, ikus «Maria Schneider».
Maria Schneider (Windom, Minnesota, 1960ko azaroaren 27a) jazz konposatzailea estatubatuarra da.
2008an Sky Blue diskoaren Cerulean Skies abestiak konposizio instrumental onenaren Grammy saria lortu zuen.
2008ko uztailaren 17an Gasteizko jazzaldian jo zuen Mendizorrotzeko pabilioian.

## Diskografia

* Evanescence (1992)
* Coming About (1995)
* Live At The Jazz Standard—Days Of Wine And Roses (2000)
* Allegresse (2000)
* Concert in the Garden (2004)
* Sky Blue (2007)

## Kanpo estekak

* (Ingelesez) Webgune ofiziala
* Datuak: Q435179
* Multimedia: Maria Schneider (musician) / Q435179
# Maria Sibylla Merian

Maria Sibylla Merian (Frankfurt, 1647ko apirilaren 2a - Amsterdam, 1717ko urtarrilaren 13a) naturalista, esploratzailea eta margolaria izan zen. Alemaniarra zen, nahiz gurasoak suitzarrak izan.
Denbora luzez ahaztua izan zen, baina entomologia modernoa sortu zuten zientzialarietako bat izan zen, tximeleten metamorfosia aztertuz egin zituen behaketa eta deskripzio zehatzei esker (bere irudiz lagunduak, gainera).

## Erreferentziak

* ↑ Patricia Rodriguez. María Sybilla Merian. La científica de las mariposas Journal of Feelsynapsis (JoF). ISSN: 2254-3651. 2012 (3): 28-32.
* Datuak: Q62530
* Multimedia: Maria Sibylla Merian / Q62530
* Espezieak: Anna Maria Sibylla Merian
# Maria Sortzez Garbiaren Alabak

Maria Sortzez Garbiaren Alabak (frantsesez: Filles de Marie Immaculée edo F.M.I.), arruntuki marianistak deituak, zuzenbide pontifikaleko kongregazio klerikal katolikoa da. Adèle de Batz de Trenquelléonek 1816ko maiatzaren 25ean Agenen sortu zuen Mariaren Lagunartearen emakumezko adarra izateko.
Jatorrian, erlijiosoak katekesian eta erretiro espiritualak zuzentzen aritzen ziren. Geroago, Condomgo (1824) eta Arboisko (1826) ikastetxeen sorrerarekin, hezkuntza pastoraltzarako bidea ireki eben. Fundatzailea bizirik zegoela, institutua Frantziako lau hiritara zabaldu zen.
1839ko apirilaren 12an, Gregorio XVI.a aita santuak zuzenbide pontifikaleko kongregazio gisa onartu zuen institutua, Mariaren Lagunarteari ere aitortzen zion dekretu bera. Behin betiko onarpena Pio IX.a aita santuak eman zuen 1869ko maiatzaren 12an.

## Erreferentziak

* ↑ Euskalterm: [Laburtzapenak Hiztegia] [2009]
* ↑ (Italieraz) Vasey, V.. (1976). Dizionario degli Istituti di Perfezzione. III Erroma: Edizione Paoline, 1615-1620 or..

## Kanpo estekak

* Webgune ofiziala
* Datuak: Q3071978
# Liang Qiang

Liang Qiang (1973ko apirilaren 7a) arkularia da. Txinako Herri Errepublika ordezkatu zuen 1992ko Udako Olinpiar Jokoetan.

## Erreferentziak

* ↑ Liang Qiang
* ↑ Qiang LIANG

## Kanpo estekak

* Datuak: Q89040844
# Liang Shuming

Liang Shuming (txinera tradizionalez: 梁漱溟; pinyinez: Liáng Shùmíng; Wade–Giles: Liang Shu-ming; Beijing, 1893ko urriaren 18a - ibidem, 1988ko ekainaren 23a) txinatar idazle eta filosofoa izan zen. Konfuzianismoaren aldekoa zen. Politika alorrean, Txinako Liga Demokratikoko buruzagia izan zen eta Alderdi Komunistaren eta Kuomintangaren artean mugitu zen. Budista zen jatorriz, baina 1918tik aurrera konfuzianismora jo zuen, aitak bere buruaz beste egin ondoren. 1921ean, Tung-hsi wen-hua chi ch’i che-hsueh ("Sortaldeko eta Sartaldeko kulturak eta (dagokien) filosofia") saiakera argitaratu zuen eta kontrakarrean ezarri zituen antzinako Txinako filosofia harmoniatsua eta Sartaldeko joera suntsitzailea. Geroago Sartaldean abiarazitako zenbait bide Txinan urra zitezkeela onartu zuen, eta 1937an, Txinaren eta Japoniaren arteko gerraren garaian, politikan sartu zen, Liga Demokratikoan, eta 1949an Txinan geratu zen, marxismoaren balioa onartu ez zuen arren. 1980an Txinako konstituzioa berritu zuen batzordean parte hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-9-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1167488
* Multimedia: Liang Shuming / Q1167488
# Liandratita

Liandratita oxido motako minerala da.

## Ezaugarriak

Liandratita oxido mineralaren formula kimikoa hau da: ${\ce {U(Nb,Ta)2O8}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Liandratite: Mineral information, data and localities.» www.mindat.org (Noiz kontsultatua: 12-05-2019).
# Liandres

Liandres Kantabriako Ruiloba udalerrian dagoen herri txiki bat da, Kantauri Itsasoaren ertzean. 2014an, Espainiako Estatistika Institutuaren arabera 123 biztanle zituen. Santander hiriburutik kilometro batera dago.

## Ondarea

* San Pedro etxea non arte monumental bat dago.
* Nuestra Señora de los Remedios baseliza. Eraikina Casimiro Pérez de la Riva arkitektoak egin zuen. Uztailero Andre Mariaren festa ospatzen da; festa horretan "Lantzen dantza" egiten da.
* Pilar baseliza.
* Erregeen etxea, barroko estilokoa.

## Erreferentziak

* ↑ https://turismodecantabria.com/localidades/liandres/
* ↑ https://www.cantabriarural.com/lugares-con-encanto/ermita-de-nuestra-senora-de-los-remedios-en-liandres-ruiloba.html

## Kanpo estekak

* Datuak: Q5974693
* Multimedia: Liandres / Q5974693
# Liandu barrutia

Liandu barrutia (txinera tradizionalez: 莲都区) Txinako barruti bat da, Lishui barruan. Azken zentsuaren arabera 451.418 biztanle zituen 1493.44 azaleran banatuta.

## Kanpo estekak

* Datuak: Q1334949
* Multimedia: Liandu District / Q1334949
# Liang Qiuzhong

Liang Qiuzhong (1966ko irailaren 12a) arkularia da. Txinako Herri Errepublika ordezkatu zuen 1988ko Udako Olinpiar Jokoetan.

## Erreferentziak

* ↑ Liang Qiuzhong

## Kanpo estekak

* Datuak: Q1751567
# Liancourt arrokak

Liancourt arrokak, baita koreeraz Dokdo (독도/獨島, "uharte bakartia") eta japonieraz Takeshima (japonieraz: たけしま/竹島, "banbuaren uhartea") ere, Japoniako itsasoan dagoen uhartedia da, Hego Koreak eta Japoniak aldarrikatuak. Nazioarteko izena 1849an bertan hondoratzekotan zegoen Le Liancourt frantziar baleontzitik datorkie.

## Erreferentziak

* 1 2 3 Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* Datuak: Q20317
* Multimedia: Liancourt Rocks / Q20317
# Liang

Liang Bruneiko Belait barrutiko mukim edo azpibarrutietako bat da. Belait barrutiaren iparraldean kokaturik dago, Hegoaldeko Txinako Itsasoan kostaldea duelarik.

## Mugak

Mukim edo azpibarruti honek, iparrekialdean, Tutong barrutiko Telisai mukim edo azpibarrutiarekin muga egiten du. Bukit Sawat mukim edo azpibarrutiarekin hegoekialdean, Labi mukim edo azpibarrutiarekin hegoaldean, eta Seria mukim edo azpibarrutiarekin mendebaldean, lurrezko mugekin amaitzeko. Iparraldean, Hegoaldeko Txinako Itsasoarekin muga egiten du.

## Herriak

* Kampong Sungai Liang/Gana
* Kampong Gana
* Kampong Andulau
* Kampong Keluyoh
* Kampong Perumpong
* Kampong Padang
* Kampong Liang Kecil
* Kampong Lilas
* Kampong Tunggulian
* Kampong Sungai Bakong Utara (Lumut Satu)
* Kampong Sungai Bakong Selatan (Lumut Satu)
* Kampong Tanah Terusun (Lumut Satu)
* Kawasan LNG Lumut (Lumut Satu)
* Kampong Sungai Kuru (Lumut Satu)
* Kampong Sungai Kang (Lumut Satu)
* Kampong Agis-Agis (Lumut Satu)
* Kampong Lalit (Lumut Satu)
* Kampong Kayu Ara
* Kampong Sungai Tali
* Kampong Sungai Taring
* Kampong Sungai Bakong

## Beste toki batzuk

* Pantai Lumut

## Kanpo estekak

* Datuak: Q1953083
* Multimedia: Liang / Q1953083
# Maddiren trajeria

Maddiren trajeria Gerardo Mungiak idatzi duen pastoralaren izenburua. Lana 2022an taularatu nahi dute, Xaretan, urriaren 15 eta 16an, Zugarramurdiko leizetan, eta hirugarren saio bat ere aurreikusten dute Saran. Errejenta Pantxika Urruti izango da eta harekin lau herrietako 100 pertsona baino gehiago arituko dira antzezpen honetan.

## Argumentua

Gerardo Mungiak, Pintxek, idatzi du pastorala. Gaia euskal mitologiaren gai klasikoa eta kantuetan ere jasota izan dena da. Poema Benito Lertxundik, Jean Mixel Bedaxagarrek eta Haizea taldeak kantu bilakaturik abestu izan dituztenak. Piarres Lafitte baxenafarrak ‘Maddi oreina bilakatu neska’ izena eman zion 1965ean, baina Mungiari eta herritarrei izena aldatzea egokiagoa zela iruditu zitzaien, antzerkiarekin bat egin dezan.
Antzezlanak egunez orein eta gauez neskatila den Maddiren istorioa kontatzen du. Etxeko zakurrek oreina hilko dute eta hortik abiatzen da istorioa, nerabetasunetik gaztetasunerako bidea, ehizaren bi alderdiak, oihaneko piztiak, euskal mitologiako hainbat pertsonai. Hauekin batera, pastoralak behar duen gaiztotasuna irudikatuko dute Xaretan ezagunak izan diren inkisidoreak, Urdazubiko abadea, Pierre de Lancre, Aymeric Picaud edota Valle Alvaradok.

## Koordinatzaileak

Pantxika Urruty da errejenta, koordinatzaile nagusia da. Beste bortz alor ekarriko ditu oholtza gainera: idatzia, kantua, dantza, musika eta jantziak:
* Idazlana, Gerardo Mungia Pintxe
* Musika eramailea, Patrick Calvet, bertze hamar bat musikarirekin
* Dantza eramailea, Arnaud Izal, satan dantzetan berezitua eta dantza sozialen irakaslea, Pierre Goyaren laguntzarekin;
* Kantu eramailea, Marylis Daguerre
* Kostunen eramailea, Beronik Ondikola, hamar bat dendariekin jantziak egin eta josteko

## Erreferentziak

* ↑ https://www.naiz.eus/eu/hemeroteca/gara/editions/2022-04-22/hemeroteca_articles/maddiren-trajeria-pastorala-elkarrekin-antzeztuko-dute-nafarrek-eta-lapurtarrek
* ↑ https://www.kazeta.eus/eu/info_kz/20220422/maddiren-trajeria-xareta-ibarreko-lehen-pastorala
* ↑ https://www.noticiasdenavarra.com/navarra/baztanbidasoa/2022/04/21/maddiren-trajeria-pastorala-emanen-dute/1252200.html
* ↑ Ibidem.

## Ikus gainera

* Pastoral

## Kanpo estekak

* Erreportaia Xaloa Telebistan.
* Joseba Aurkenerena: Xaretako pastorala, euskal izaeraren gorazarre.
* Datuak: Q111832603
# Maddie Ziegler

Madison Nicole Ziegler (Pittsburgh, 2002ko irailaren 30a) Maddie Ziegler bezala ezagutua, dantzari, aktore eta modelo estatubatuarra da. Lifetime Dance Moms showean ateratzeagatik eta Siaren " Chandelier", "Elastic Heart", "Big girls cry" "Cheap Thrills", "The greatest", Rainbow( my little pony-ko filmerako). Gonbidatu gisa ere parte hartu du telebistako saioetan, eztabaidetan eta beste mota batzuetan. Aldizkiretako portadetan eta artikuluetan ere ikusi izan zaio. Capezio, Ralph Lauren eta Target markentzako modeloa izan da. Bere arropa marka bat ere badu, Maddie Style.

## Lehen urteak

Maddie, 2002ko irailaren 30ean jaio zen Pittsburgh, Pennsylvaniako estatuan. Kurt Ziegler eta Melissa Gisoniren alaba da. Bere gurasoak 2011n banandu ziren eta 2013an, bere ama Greg Gisonirekin ezkondu zen. Ahizpa txikiago bat du Mackenzie Ziegler, (2004), dantzaria eta abeslaria da. Lau anai handiagoak ere baditu, Tyler, Math, Michelle y Ryan Ziegler.
Maddie eta bere familia Murrysvillen bizi ziren urte batzuetan, Los Angelesera joan arte. Sloan lehen hezkuntzako eskolara joan zen 2013 arte, etxean egin zituen bere ikasketak. 2018 arte, Maddie Jack Kelly australiarrarekin ateratzen egon zen, New York eko Yankee taldeko Pat Kelly jokalari ohiaren semearekin.

## Ibilbidea

Maddie, 2 urte zituela hasi zen dantzatzen Reign Dance Productions dantza estudioan.5-6 urterekin Abby Lee Dance Company- ra batu zen. Mackenziek, bere urratsak jarraitu zituen eta Abby-ren dantza konpainiara batu zen. 2011n Maddie "Live to Dance" programako partaidea izan zen
* Datuak: Q16240603
* Multimedia: Maddie Ziegler / Q16240603
# Maddi Wesche

Maddi Wesche (Auckland, 1999ko ekainaren 13a) Zeelanda Berriko kirolaria da atletismoan lehiatzen dena.
Udako bi Olinpiar Jokotan parte hartu zuen: zilarrezko domina bat lortu zuen Parisen 2024an, pisu jaurtiketako proban, eta seigarren lekua Tokion 2020an, proba berean.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 02 ! | Pisua |

## Erreferentziak

* ↑ «Madison-Lee Wesche - Olympic Facts and Results» www.olympiandatabase.com (Noiz kontsultatua: 2024-08-12).
* ↑ «Maddison-Lee WESCHE | Profile | World Athletics» worldathletics.org (Noiz kontsultatua: 2024-08-12).

## Kanpo estekak

* Datuak: Q56367840
# Maddington (Quebec)

Maddington Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen Arthabaska konderriko eskualde udalerria da.. 2011ko zentsoaren arabera 443 biztanle zituen 23.85 kilometro koadroko azaleran.

## Kanpo estekak

* Datuak: Q3275514
* Multimedia: Maddington Falls / Q3275514
# Maddie Hinch

Madeline Clare "Maddie" Hinch, (Mendebaldeko Chiltington, Mendebaldeko Sussex, Ingalaterra, 1988ko Urriaren 8a), belar-hockeyan lehiatzen den kirolari britainiarra da.
Bi Udako Olinpiar Jokotan esku hartu zuen; Rio 2016an (Rio de Janeiro), urrezko domina eskuratu zuen, eta, Tokio 2020an (Tokio), berriz, brontzezkoa eskuratu zuen, bietan belar-hockeyan eta Erresuma Batuko taldearekin, azkena Herbehereen eta Argentinaren atzetik.
Tokion, honako hauek osatzen zuten taldea: Giselle Ansley, Grace Balsdon, Amy Costello, Fiona Crackles, Sarah Evans, Maddie Hinch, Sarah Jones, Hannah Martin, Shona McCallin, Lily Owsley, Hollie Pearne-Webb, Isabelle Petter, Ellie Rayer, Sarah Robertson, Anna Toman, Susannah Townsend, Laura Unsworth eta Leah Wilkinson-ek

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Emakumezkoa. |
| 2020 | Tokio Japonia | 03 ! | Emakumezkoa. |

## Erreferentziak

* ↑ «Maddie Hinch» olympedia.org (Ingelesez)
* ↑ «Maddie Hinch» FIH (Ingelesez)

## Kanpo estekak

* Datuak: Q16225961
* Multimedia: Maddie Hinch / Q16225961
# Luis VI.a Frantziakoa

Luis VI.a Frantziakoa (Paris, 1081eko abenduaren 1a – Béthisy-Saint-Pierre, 1137ko abuztuaren 1a), izengoitiz Lodia (frantsesez: le Gros) deitua, 1108-1137 urteetan Frankoen erregea izan zen.

## Biografia

Filipe I.aren eta Berta Holandakoaren semea zen. Île-de-France aldeko jauntxoen aurka borrokatu zen eta Elizako agintarien laguntzan oinarritu zuen bere aginpidea. Herri txikien sorrera bultzatu zuen, bere jabetza handiez baliatuta, eta herri berrietara deitu zien laborariei eskubide bereziak emanda. 1119an Normandia Henrike I.a Ingalaterrakoari kentzen saiatu zen, baina huts egin eta bakea sinatu behar izan zuen. 1124an Henrike IV.a Germaniako enperadorea Champagnen sartu zenean, mendeko jaunen laguntza jaso zuen eta atzera jo behar izan zuen enperadoreak.

## Ezkontzak eta seme-alabak

1104an Luziana Rochefortekoarekin ezkondu eta Elisabet izeneko alaba izan zuten ezkontza baliogabetu baino lehen.
1115ean Adelaida Mauriennekoarekin ezkondu eta zortzi seme-alaba izan zituzten:
* Filipe (1116–1131)
* Luis (1120–1180), oinordekoa
* Henrike (1121–1175), Reimsko artzapezpikua
* Hugo (1122 inguru -?)
* Roberto (1123 inguru–1188)
* Konstantzia (1124 inguru–1176), Eustakio IV.a Boloniakoa eta Raimundo V.a Tolosakoarekin ezkondu zena.
* Filipe (1125–1161), Parisko apezpikua
* Petri (1125 inguru–1183)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/12/3 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q165883
* Multimedia: Louis VI of France / Q165883
# Luis Urteaga

Luis Urteaga Iturriotz (Ordizia, Gipuzkoa, 1882ko abendua – Donostia, Gipuzkoa, 1960ko apirilaren 11) gipuzkoar musikagilea eta organo-jotzailea izan zen.

## Biografia

1919. urtetik hil arte Donostiako San Bizente elizako organo-jotzailea izan zen. Donostiako kontserbatorioko irakasle izan zen. Eliz-musika idatzi zuen batez ere; aipagarria da Cantos para la Santa Misa lana.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q21664214
# Luis V.a Beaumontekoa

Luis V.a Beaumontekoa (? – 1565eko urtarrilaren 9a) Leringo kondea eta Nafarroako kondestablea izan zen.

## Biografia

Aita Luis IV.a Beaumontekoa eta ama Brianda Manrique Larakoa zituen.
1530tik aurrera beaumontarren buruzagia izan zen, orduan Nafarroako talde hegemonikoa zena.

## Ezkontza eta seme-alabak

Bere lehengusina eta Cardonako dukea zen Fernando Folch Cardonakoaren alaba zen Aldonza Cardonakoa ezkondu eta hiru alabak izan zituzten:
* Brianda, oinordekoa, eta
* Frantziska eta Maria bikiak
Zuhaitz genealogikoa :
Luis III.a Beaumontekoa
Luis IV.a Beaumontekoa
Luis V.a Beaumontekoa
Brianda Beaumontekoa
Antonio Álvarez de Toledo Beaumont :

## Kanpo estekak

* (Gaztelaniaz)Leringo kondeen genealogia
* Datuak: Q12262703
# Luis VII.a Frantziakoa

Luis VII.a Frantziakoa (?, 1120 – Melun, 1180ko irailaren 18a), izengoitiz Gaztea (frantsesez: le Jeune) deitua, 1131-1180 urteetan Frankoen erregea izan zen. Kapeto leinuko Frantziako seigarren erregea izan zen. Bere erreinaldian Frantzia eta Ingalaterraren arteko gerrak hasi ziren, Parisko Notre-Dame katedrala eraikitzeari ekin zioten eta Bigarren Gurutzada izan zen.

## Biografia

Gurasoak Luis VI.a Frantziakoa eta Adelaida Mauriennekoa izan zituen. 1137an Leonor Akitaniakoarekin ezkondu zen, eta Frantziako koroaren itzala zabaldu zen horrenbestez Akitania aldera. 1142an liskar handiak izan zituen Inozentzio II.a aita santuarekin Bourges hiriko artzapezpikua zela eta. 1147-1149 urteetan Bigarren Gurutzadan hartu zuen parte, Aita Santuarekin lorturiko akordioa berrestearren, eta Suger ministroaren esku utzi zuen erresuma.
Alexandro III.a aita santuaren alde jokatu zuen Frederiko Bizargorriaren. 1152an zapuztu zuen Leonor Akitaniakoa bere emaztea. Leonor Henrike II.a Ingalaterrakoarekin ezkondu zen 1154an. Luis VII.a Konstantza Gaztelakoarekin eta Adela Champagnekoarekin ezkondu zen ondoren. Filipe Augusto, Adelaren semea, izan zuen ondorengo.

## Ezkontza eta seme-alabak

Luis hirutan ezkondu zen. Lehendabizikoz Leonor Akitaniakoarekin eta alaba bi izan zituzten:
* Maria, Henrike I.a Xanpainakoarekin ezkondu zena
* Alizia, Tibalt V.a Bloiskoarekin ezkondu zena
1154an Alfontso VII.a Gaztelakoaren alaba Konstantzarekin ezkondu eta alaba bi izan zituzten:
* Margarita (1158–97), Henrike Ingalaterrakoa eta Béla III.a Hungariakoarekin ezkondu zena
* Adela (1160 – 1220), Rikardo I.a Ingalaterrakoarekin ezkontzekotan izan zena
1160an Adela Xanpainakoarekin ezkondu eta semea eta alaba izan zituzten:
* Filipe (1165 – 1223)
* Aines (1171–1240)
Zuhaitz genealogikoa :
Henrike II.a Xanpainakoa
Scholastique of Champagne
Marie of France, Countess of Champagne
Maria Xanpainakoa
Tibalt III.a Xanpainakoa
Margaret of Blois
Louis I, Count of Blois
Alice of France
Isabelle of Blois
daughter de Blois
Filipe I.a Frantziakoa
Luis VI.a Frantziakoa
Marie de Blois
Berta Holandakoa
Luis VII.a Frantziakoa
Margarita Frantziakoa, Vexingo kondesa
William of England
Umberto II, Count of Savoy
Adelaide of Maurienne
Marie, Countess of Ponthieu
Gisela of Burgundy
Alys, Countess of the Vexin
daughter d'Anjou
Luis VIII.a Frantziakoa
Marie of France, Duchess of Brabant
Filipe II.a Frantziakoa
Philip Hurepel
Peter Karlotus
Agnes of France
N. Branaina :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/12/4 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q134259
* Multimedia: Louis VII of France / Q134259
# Luis Vicente Otin

Luis Vicente Otin (Leitza, 1959ko maiatzaren 13a - ), euskal txirrindulari profesional ohia da, 1981 eta 1989 artean profesionala izan zena. Bere ibilbidean bi garaipen lortu zituen.
Erretiratu zenean, kirol zuzendari bilakatu eta egun Azysa-Conor WRC taldean dabil.

## Palmaresa

1979
* 3. Altsasuko Sarian
1980
* 2. Nafarroako Itzulian eta etapa 1
1982
* Meatze Haranetako Itzulia, eta etapa 1
1983
* 9. Nafarroako Itzulian eta 2 etapa
* 3. Bidasoko Itzulian

## Emaitzak lasterketa nagusietan

| Lasterketa | 1981 | 1982 | 1983 | 1984 | 1985 | 1986 |
| Italiako Giroa | - | - | - | - | - | - |
| Frantziako Tourra | - | - | - | - | 107. | - |
| Espainiako Vuelta | Err. | 23. | - | 27. | - | - |
| Txirrindularitzako Munduko Txapelketak | - | - | - | - | - | - |
-: Ez zuen parte hartu Err.: Erretiratu zen

## Taldeak

* Reynolds (1981)
* Hueso (1982-1983)
* Orbea (1984)
* MG Orbea (1985)
* Puertas Mavisa (1989)

## Erreferentziak

* ↑ www.urtekaria.com

## Kanpo estekak

* Luis Vicente Otin - ProCyclingStats
* Datuak: Q9025399